Diari Oficial de la Generalitat Valenciana


Sumari del DOGV 8331, del 04-07-2018 (2018/6497)

Extracte de la Resolució de 22 de juny de 2018, del rector, per la qual s'aprova la convocatòria d'ajudes d'iniciació a la investigació 2018 de la Universitat Miguel Hernández d'Elx.
--------------------------------------------------------------------------------------------------------------------------------------------------------------------------------------

### Dades del document

Número de DOGV
:   8331

Data del DOGV
:   04-07-2018

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2018/6497


Data del document
:   22-06-2018

Organisme emissor
:   Universitat Miguel Hernández d'Elx

Tipus de document
:   Extracte

Descriptors 

:   * ajuda pública

Extracte de la Resolució de 22 de juny de 2018, del rector, per la qual s'aprova la convocatòria d'ajudes d'iniciació a la investigació 2018 de la Universitat Miguel Hernández d'Elx. [2018/6497]  
BDNS (identif.): 406214.  
  
De conformitat amb el que estableixen els articles 17.3.b i 20.8.a de la Llei 38/2003, de 17 de novembre, general de subvencions, se'n publica l'extracte de la convocatòria, el text complet de la qual podeu consultar en la Base de Dades Nacional de Subvencions   
http://www.pap.minhap.gob.es/bdnstrans  
  
Primer. Beneficiaris  
Podran ser sol·licitants d'aquestes ajudes els estudiants de l'últim curs d'un grau, llicenciatura, enginyeria superior o d'un màster oficial, que finalitzen els seus estudis en el curs 2017/2018, que hagen superat el 80 % dels crèdits del seu pla d'estudis en el moment de presentació de la sol·licitud i que estiguen matriculats oficialment de la totalitat dels crèdits restants.  
Els sol·licitants, en el moment de la incorporació, hauran de comptar amb una nota mitjana igual o superior de tots els seus expedients, segons la fórmula «Nota Mitjana Alumne» especificada en l'apartat 7.Fase 1, a l'estipulada per la Secretaria General d'Universitats en la convocatòria de beques XEK 0905:  
https://goo.gl/sG14Z8  
Els tutors dels sol·licitants d'aquesta convocatòria hauran de ser doctors a temps complet, que siguen membres d'un grup d'investigació registrat en la UMH, o que participen en un projecte vigent, finançat pel Pla Nacional d'R+D+I, la Generalitat Valenciana o la Comissió Europea, almenys, fins al 31 de desembre de 2018.  
  
Segon. Objecte  
El propòsit d'aquesta convocatòria és donar a conéixer als estudiants interessats a iniciar una carrera investigadora en la Universitat Miguel Hernández d'Elx (UMH) les possibilitats que s'ofereixen en diferents àrees, així com el d'iniciar els beneficiaris en el coneixement dels problemes cientificotècnics d'actualitat i els mètodes utilitzats per a resoldre'ls.  
  
Tercer. Bases reguladores  
Accessibles en:  
http://registro.umh.es/files/2018/06/RE\_2018\_001\_10580.pdf  
  
Quart. Quantia  
L'assignació pressupostària màxima de les ajudes que es concediran ascendeix a la quantitat total de 36.000,00 €.  
La quantia total de cada ajuda serà de 3.600,00 € bruts per a cadascuna de les deu ajudes convocades.  
  
Cinqué. Termini de presentació de sol·licituds  
El termini de presentació de sol·licituds serà de des de l'endemà a la publicació de l'extracte de la convocatòria en el Diari Oficial de la Generalitat Valenciana (DOGV) i fins el 17 de juliol de 2018.  
  
Sisé. Altres dades  
Les ajudes es gaudiran durant l'any 2018, amb una dedicació de jornada completa, obligatòriament durant els mesos d'octubre, novembre i desembre, en el departament o institut universitari de la UMH a què es trobe adscrit el tutor del candidat.  
El beneficiari s'incorporarà al grup d'investigació a què pertanga el seu tutor i al departament o institut universitari d'investigació que haja avalat la sol·licitud.  
  
Elx, 22 de juny de 2018.- El rector: Jesús Tadeo Pastor Ciurana.